Beurtkrag skop vanaand in | Netwerk24
Beurtkrag skop vanaand in
07 November 2019 20:14
Eskom het Suid-Afrikaners Donderdagaand gewaarsku dat hulle Fase 2-beurtkrag van 22:00 tot 5:00 Vrydagoggend instel.
Die elektrisiteitsreus sê dat hulle die publiek vroeër die week ingelig het dat enige onverwagte veranderinge in die opwekkingskapasiteit, soos bykomende onbeplande ineenstortings en die uitputting van noodreserwes, sal noodsaak dat beurtkrag op kort kennisgewing ingestel moet word.
Eskom het in 'n verklaring gesê dat hulle Donderdag ekstra generasie-eenhede verloor het en hulle moes noodreserwes gebruik om in die aanvraag deur die dag te voorsien.
"Gevolglik is ons noodreserwes tans krities laag en dit moet oornag aangevul word om aan die verwagte aanvraag na elektrisiteit vir môre te voldoen."
Eskom sê beurtkrag gaan waarskynlik ook Vrydag ingestel word indien kragopwekkingseenhede nie oornag weer aanlyn gebring word soos geskeduleer is nie.